Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 748

2. évfolyam Éves óraszám 37 óra, 20 óra a tananyag feldolgozására, 17 óra készségfejlesztésre, elsõsorban a hallás utáni értés fejlesztésére (tevékenységek elvégzése), a játékos cselekedtetés eszközeként. Cél A fogalomkörökben megismert szavak gyakorlása, egyszerû mondatalkotás (kijelentés, kérdés), illetve a tanult szavak másolása. Fejlesztési követelmények (feladatok) Az elsõ és második évfolyamban megismert témakörök szavainak ismerete. A tanuló értse meg a legegyszerûbb tanári óravezetési utasításokat, ismerje a német ábécé betûit, tudjon másolni szöveget, amelyben csak ismert szavak fordulnak elõ, tudjon kérdezni vele hasonló korú gyermek neve, lakhelye iránt! Tartalmak A legfontosabb az, hogy a beszéd mellett megjelenik az írás. Természetesen a szövegértés és a beszéd, beszéltetés marad a fõ feladat. Az évfolyam szókincse 200 szó. Kommunikációs szándékok (hallás utáni értés) Megszólítás, köszönés, köszönet kifejezése, érdeklõdés, bocsánatkérés. Érdeklõdés a dolgok és a dolgok holléte iránt (wo ist..?). Gratuláció, jókívánság kifejezése. Fogalomkörök A haben ige alkalmazása, egyszerû térbeli viszonyok kifejezése (hier, dort), az idõ megjelölése, a jelen idejû ragozás (E/1., 2., 3., T/3.), a fõnevek tárgyesetének felismerése, alkalmazása határozott és határozatlan névelõvel a nyelvtani fogalom megnevezése nélkül. Fejlesztési alapok Lásd 1. osztály. (Olvasott szöveg értése.) A tanuló felismeri a tanult szavak írott alakját. TÉMAKÖR: KEDVENCEINK Cél Néhány jellegzetes, a gyerekek számára általában kedves állat, mely gyakran a gyerekek számára kabala is, nevének és a vele kapcsolatos fogalmaknak a megismerése. Követelmény Az alapkészségek közül a hallás utáni értés és a beszédkészség fejlesztése. A tanuló nevezze meg kedvenc állatfiguráját, tudjon annak színére, hollétére rákérdezni! Egy-egy gyermekdal közös (esetleg önálló) eléneklése néhány állatról (pl. medve, róka stb.). Tartalom Körülbelül 20 szó. Ezek részben állatnevek, részben helymegjelölésre vonatkozó szavak. Rákérdezés helyre, illetve válaszadás az effajta kérdésekre. Ich habe… típusú mondatok gyakorlása. Értékelés Képekrõl, figurákról az állatok nevének ismerete, illetve az elhangzott névrõl a figura vagy rajz azonosítása, kölcsönös felidézése. Feltételek A megismert állatfigurák rajza vagy maga a gyerekjáték, plüssállatok. TÉMAKÖR: ÉVSZAKOK, ÖLTÖZKÖDÉS TÉLEN, NYÁRON Cél A körülöttünk levõ világ közvetlen érzékelése és annak kifejezése, néhány alapvetõ természeti jelenség, folyamat németül történõ megismerése, az évszakoknak megfelelõ öltözködés. Követelmény Néhány gyermekdal, mondóka ismerete a természetrõl, évszakokról, idõjárásról. A tanuló a legelemibb szinten próbálja kifejezni a környezõ világ gyakori jelenségeit (esõ, hó, meleg stb.), illetve a legegyszerûbb módon próbáljon ezekre rákérdezni, utánuk érdeklõdni! Tartalom Körülbelül 30 szó ismerete az adott témakörbõl. Fokozatosan gyakoroltatni kell a rákérdezést a helyes intonációval és szórenddel. Rákérdezés cselekvésre, tulajdonságra. Újabb versikék, mondókák a közvetlen környezetrõl, az évszakokról. Értékelés Fokozatosan rá kell szoktatni a félénkebb, visszahúzódó tanulókat is arra, hogy másodmagukkal, harmadmagukkal egy-egy kis mondókát, versikét elmondjanak vagy elénekeljenek. Sok gyakorlással próbáljanak a tanulók kis dialógusokat elõadni! Feltételek Az aktualitásnak megfelelõen hozzon a tanuló, illetve a tanár fotókat, postai képeslapokat, amelyek egy-egy évszakot a legjellegzetesebben ábrázolnak (pl. tél – hóesés, nyár – fürdés stb.), a tájat, jelenséget valamilyen cselekvéssel vagy tulajdonsággal összekötve. TÉMAKÖR: MINDENNAPI ÉLETÜNK Cél Az iskolán kívüli, mindennapos tevékenységgel kapcsolatos szavak, elsõsorban cselekvések kifejezése; az elõzõ témakör folytatásaként: az öltözködés és a ruházat. Követelmény Részben a tanulás, részben a tanuló életkorából adódik, hogy egyre több helyen fordul meg, egyre több dolgot ismer meg. Próbálja a tanuló elemi szinten kifejezni ezeket az új élményeket német nyelven is, és társaitól is kérdezzen rá hasonlókra! Törekedni kell arra, hogy az elsõ szakasz „én-központúsága” mellett a „Mi van veled?” is megjelenjék, tehát a kommunikáció alapja a gyakori kérdés-felelet. Tartalom Körülbelül 60 szó. A téma több helyszínt foglal magában már a címbõl adódóan is (pl. bolt, uszoda, orvos, múzeum stb.). Ismerkedjék meg a tanuló a legfontosabb közlekedési eszközökkel és alapvetõ közlekedési helyzetekkel (piros – tilos, zöld – szabad); az idõjárásnak megfelelõ ruházatok német elnevezésével. Értékelés A különbözõ helyzetekben a nyelvi reagálást értékeljük elsõsorban, ahogy a tanuló a különbözõ helyzetekben utasításokra reagál, illetve társa figyelmét hívja fel valamire. Feltételek A sok beszédhelyzet szimulálásához kedvenc baba (orvosi vizsgálatra), autó (közlekedés) vagy különbözõ jármûvek szükségesek, melyeket a tanulók magukkal hoznak, vagy a tanár készít(tet), illetve rajzol hasonlót. Saját ruhájuk, öltözékük. TÉMAKÖR: A CSALÁD ÉS BARÁTOK Cél A közvetlen környezet, a szûkebb értelemben vett család kibõvül újabb hozzátartozókkal, rokonokkal, barátokkal. Követelmény Az alapvetõ otthoni cselekvések kifejezése. Kérdések vagy képek alapján a családtagok legjellemzõbb cselekedeteinek elmondása, illetve a kép(ek) alapján rákérdezés különbözõ cselekvésekre. Tartalom Körülbelül 40 szó. Gyermekdalok, mondókák, versikék a témával kapcsolatban, a család tagjainak bemutatása. Az egyes napszakokban végzett legjellemzõbb cselekedetek, tevékenységek. Játékszerek. Értékelés A tanulókat ösztönözzük; a kérdés-felelet és az értékelés alapja legyen az, hogy a tanuló kérdéseivel hogyan kezdeményezi a kommunikációt. Feltételek Gyermekdalok hangfelvételrõl, a tanulók által rajzolt, gyûjtött képek a családról, játszó gyerekekrõl, otthonról, napszakokról. Kedvenc játékok. TÉMAKÖR: ÉTKEZÉS Cél Az alapvetõ, mindennapi élelmiszerek, a leggyakrabban fogyasztott ételek nevének ismerete. Követelmény Tudjon a gyermek a társával rövid párbeszédet, kis dialógust folytatni az étkezésrõl, illetve a kép alapján tudjon rákérdezni az egyes megismert ételekre, és tudjon választ adni, ha ilyen kérdéseket kap! Tartalom Körülbelül 40 szó, jórészt az étkezések, ételek nevével kapcsolatban. Értékelés Egy étlap önálló összeállítása reggelire, ebédre, vacsorára irányított kérdések, illetve (2-3 mondatos) összefoglaló, hogy az egyes étkezésekkor mit fogyaszt a tanuló. (Csak jellegzetes, mindennapi alapételek!) Feltételek Tablók, rajzok étkezésekrõl, ételekrõl, gyümölcsökrõl, egy egyszerû német nyelvû étlap (esetleg a tanár öszszeállítása alapján). Értékelés Az írásbeli feladatokat állandóan figyelemmel kell kísérni, útbaigazítani, értékelni a tanulók írásbeli munkáját. De a félévi és év végi osztályzat természetesen a szóbeli megnyilatkozásokat, a szóbeli kommunikációs készséget tükrözze elsõsorban! Feltételek Az egyes témakörökben jelzett szemléltetõ anyagok, játékok, képek, szemléltetõ (számlapos) óra.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes